**แบบทดสอบโครงการประเมินคุณภาพการศึกษาขั้นพื้นฐาน**

**เพื่อการประกันคุณภาพผู้เรียน LAS (Local Assessment System)**

**ปีการศึกษา ๒๕๕๖ ชั้นประถมศึกษาปีที่ ๕**

**----------------------------------------------------------------------------------**

**กลุ่มสาระการเรียนรู้ภาษาไทย**

**ให้กาเครื่องหมาย 🞫 ทับตัวอักษรหน้าคำตอบที่ถูกต้อง**

1. **เวลา 10.00 น.** อ่านว่าอย่างไร

ก. เว - ลา - สิบ - จุด - สูน - สูน - นา - ลิ - กา

ข. เว - ลา - สิบ - จุด - สูน -สูน - นอ

ค. เว - ลา - สิบ - นา - ที

ง. เว - ลา - สิบ - นา - ลิ - กา

1. ข้อใดเว้นจังหวะวรรคตอนในการอ่านกลอนสุภาพ**ไม่ถูกต้อง**

ก. แม้นเป็นไม้ / ให้พี่ / นี้เป็นนก

ข. ได้เกาะกก / กิ่งไม้ / อยู่ไพรสัณฑ์

ค. แม้นเป็นนารี / ผล / วิมลจันทร์

ง. ขอให้ฉัน / เป็นพระยา / วิชาธร

1. ข้อใดแบ่งวรรคตอนในการอ่านร้อยแก้วได้ถูกต้อง

ก. การศึกษาความเป็นมา / ของชนชาติไทยทำให้ / เราเกิดความภาคภูมิใจในบรรพบุรุษ / ของไทย

ข. สถานที่ต่างๆ ที่คนในสมัยก่อน / ได้ร่วมกันก่อสร้างไว้บน / แผ่นดินไทยเป็นเวลานาน

ค. ในท้องถิ่นแต่ละแห่ง / จะมีศาสนาเป็นที่ยึดเหนี่ยวทาง / จิตใจของคน / ในชุมชน

ง. พระมหากษัตริย์ไทย / ทรงเป็นศูนย์รวมจิตใจของคนในชาติ

1. **“ลมแล้งหอบไอแล้งมาล้อมฟ้า แดดสาดแสงร้อนจ้ามาแผดเผา”** จากโวหารนี้ ตรงกับฤดูกาลใด

ก. ฤดูร้อน ข. ฤดูใบไม้ผลิ

ค. ฤดูใบไม้ร่วง ง. ฤดูหนาว

1. **“นทีไม่ได้มาโรงเรียน เขานอนคางเหลืองอยู่ที่บ้าน”** สำนวน **คางเหลือง** ในประโยคนี้

มีความหมายว่าอย่างไร

ก. นอนพักผ่อนอย่างสบายใจ

ข. ป่วยหนักจนแทบเสียชีวิต

ค. คางเปื้อนสีเหลืองล้างไม่ออก

ง. ต่อมน้ำลายบริเวณใต้หูอักเสบและบวม

1. คำว่า “**กล้วย**” จากข้อความใด มีความหมายว่า “**ง่ายมาก**”

ก. เรื่องกล้วยๆ

ข. กล้วยเชื่อม

ค. ลิงกินกล้วย

ง. ตัดกล้วย

อ่านข้อความที่กำหนด แล้วตอบคำถามข้อ 10**.** - 12.

คนที่รักคุณพ่อคุณแม่ต้องทำให้คุณพ่อคุณแม่สบายใจ จะทำอะไร จะพูดอะไร จะไปที่ไหน

จะเกี่ยวข้องกับใคร ก็ต้องนึกไว้เสมอว่า เรื่องนี้จะทำให้คุณพ่อคุณแม่ของเรา เดือดเนื้อร้อนใจหรือไม่ ถ้าเรื่องอันใดที่เราทำลงไปแล้ว ทำให้คุณพ่อคุณแม่เดือดเนื้อร้อนใจ เราไม่ควรทำเรื่องนั้น ถ้าเราขืนทำเรื่องนั้นไป เราก็ไม่เป็นลูกที่สมบูรณ์ ไม่เป็นลูก ที่รักคุณพ่อคุณแม่

*พระเทพวิสุทธิเมธี (ปัญญานันทภิกขุ)*

1. ลูกที่สมบูรณ์ คือลูกที่ปฏิบัติอย่างไร

ก. ไปเที่ยวห้างสรรพสินค้าบ่อยๆ

ข. มีสุขภาพสมบูรณ์แข็งแรง

ค. ตั้งใจเล่าเรียนหนังสือ

ง. คบเพื่อนมาก

1. จากข้อความนี้ ผู้ใดควรปฏิบัติตามมากที่สุด

ก. พ่อแม่ ข. ลูก

ค. นักเรียน ง. ญาติผู้ใหญ่

1. จากข้อความ ผู้เขียนต้องการให้ผู้อ่านปฏิบัติอย่างไร

ก. ดูแลพ่อแม่ยามแก่เฒ่า

ข. หาความสุขมาให้พ่อแม่

ค. คอยรับใช้พ่อแม่ตลอดเวลา

ง. ประพฤติดีให้พ่อแม่สบายใจ

1. ข้อใด**ไม่ใช่**ประโยชน์ของการอ่านฉลากยา หรือเอกสารกำกับยา

ก. ทำให้มีสุขภาพสมบูรณ์ แข็งแรง

ข. ใช้ยาได้ถูกต้องและปลอดภัย

ค. ทำให้ทราบข้อควรปฏิบัติในการใช้ยา

ง. ทราบวัน เดือน ปี ที่ผลิตยา และวันหมดอายุของยา

1. มิ้นต้องการอ่านเพื่อความเพลิดเพลิน มิ้นควรเลือกอ่านงานในข้อใด

ก. ป้ายโฆษณา ข. พจนานุกรม

ค. เอกสารทางราชการ ง. เรื่องสั้น

1. ใครมีมารยาทในการอ่าน

ก. อิ๋วพับมุมหนังสือเพื่อที่เวลาอ่านครั้งต่อไปจะได้ทราบว่าอ่านถึงไหน

ข. อ้อมอ่านหนังสือในใจในห้องสมุด

ค. โออ่านหนังสือไปพลาง รับประทานอาหารไปพลาง

ง. แอ้ยื่นศีรษะเข้าไปอ่านหนังสือที่เพื่อนกำลังอ่านอยู่

1. ข้อใด**ไม่ควร**ปฏิบัติในการคัดลายมือ

ก. เขียนเส้นตัวอักษรหนักเท่ากันทุกตัว

ข. เขียนเว้นช่องไฟให้เท่ากันสม่ำเสมอ

ค. เขียนตัวอักษรเรียงจากเล็กไปหาใหญ่

ง. ขีดฆ่าคำที่เขียนผิด แล้วเขียนคำนั้นใหม่

1. การเขียนบัตรอวยพร สิ่งใด**ไม่จำเป็น**ต้องเขียน

ก. ที่อยู่ของผู้เขียน

ข. ชื่อผู้เขียน และชื่อผู้รับ

ค. โอกาสในการเขียนอวยพร

ง. ข้อความที่แสดงความยินดี

1. ข้อใดเป็นประโยชน์ที่ได้รับจากการเขียนแผนภาพโครงเรื่อง

ก. จับใจความสำคัญของเรื่องได้

ข. สามารถแสดงความคิดเห็นได้

ค. ทำให้เนื้อเรื่องมีความสมบูรณ์

ง. ทำให้เรื่องมีรายละเอียดมากขึ้น

1. ใครปฏิบัติตนในการเขียนย่อความ**ไม่ถูกต้อง**

ก. หญิงบันทึกใจความสำคัญก่อน จึงนำมาเขียนเรียบเรียงด้วยสำนวนตัวเอง

ข. แก้มอ่านเรื่องที่จะย่ออย่างน้อย 2 ครั้ง แล้วจึงบันทึกใจความสำคัญ

ค. จอยเขียนย่อนิทานตามรูปแบบการย่อนิทาน

ง. กุ๊กใช้อักษรย่อเพราะจะได้ไม่ต้องเขียนคำยาวๆ

1. การเขียนจดหมายถึงแม่ ควรใช้คำขึ้นต้นว่าอย่างไร

ก. สวัสดีครับคุณแม่ที่นับถือ

ข. กราบเท้าคุณแม่ที่น่ารัก

ค. กราบเท้าคุณแม่ที่เคารพ

ง. คุณแม่ที่รัก

1. ข้อใด**ไม่ใช่**ประโยชน์ของการเขียนแสดงความรู้สึก

ก. ทำให้คนที่เรารักรับรู้ได้

ข. แสดงความรู้สึกนึกคิด

ค. ฝึกเขียนให้สวยงาม

ง. รู้ถึงจิตใจของคน

1. ใครปฏิบัติตน**ไม่เหมาะสม**ในการกรอกแบบรายการ

ก. น้อยลงชื่อทุกครั้ง

ข. นุ่นใช้ภาษากระชับ ชัดเจน

ค. แนนกรอกรายการให้ครบทุกช่อง

ง. นิดใช้อักษรย่อทุกช่องเพื่อประหยัดเวลา

1. ใครเขียนเรื่องตามจินตนาการ

ก. ต่อเขียนรายงานส่งครู

ข. เต้เขียนจดหมายลาครู

ค. ติ๋วเขียนนิทานตามความคิดของตนเอง

ง. ตู๋คัดลอกบทกลอนที่ชอบลงในสมุด

1. การปฏิบัติในข้อใดจัดว่า**ไม่มี**มารยาทในการเขียน

ก. เขียนด้วยลายมือที่สวยงาม

ข. เขียนประโยคถูกต้องตามหลักไวยากรณ์

ค. ลบคำที่เขียนผิดให้สะอาดแล้วจึงเขียนใหม่

ง. คัดลอกงานของผู้อื่นมาเป็นงานของตนเอง

1. ถ้าเพื่อนพูดแสดงความคิดเห็นแล้วนักเรียนไม่เห็นด้วย ควรพูดว่าอย่างไร

ก. ฉันว่ามันไม่เข้าท่าเลย ควรทำแบบนี้ดีกว่า

ข. ตามที่เธอพูดมาก็น่าสนใจนะ แต่ฉันคิดว่า…

ค. ฉันไม่เห็นด้วยกับเธอเลยซักนิด

ง. ฉันว่าเธอคิดผิดนะ คิดใหม่ดีกว่า

1. **“\_\_\_\_\_\_\_เธอขยัน\_\_\_\_\_\_\_\_สอบได้คะแนนดี”** ควรเติมคำสันธานในข้อใด

ก. แม้...เพื่อ ข. ถึง...แต่

ค. เพราะ...จน ง. เพราะ...จึง

1. ข้อความใด**ไม่มี**คำอุทานเสริมบท

ก. เข้ามากินน้ำกินท่าเสียก่อนสิ

ข. รีบๆ ทำเข้า มัวแต่นั่งเศร้าโศกอยู่นั่นแหละ

ค. เธอจะร้องห่มร้องไห้ทำไมให้เสียเวลา

ง. คุณควรเข้าวัดเข้าวาเสียบ้างนะ จิตใจจะได้ไม่ฟุ้งซ่าน

1. **“นักเรียนทูลเกล้าฯ ถวายช่อดอกไม้...สมเด็จพระเทพรัตนราชสุดาฯ สยามบรมราชกุมารี”** ควรเติมคำใดลงในช่องว่าง

ก. แด่ ข. แก่

ค. เพื่อ ง. ให้

1. **“ดอกไม้ที่แสนสวย กลิ่น\_\_\_\_\_\_หอมชื่นใจ”** ควรเติมคำใดลงในช่องว่าง จึงเหมาะสม

ก. ร่ำรวย ข. ระทวย

ค. สลวย ง. ระรวย

1. **“พูดไม่ออกเหมือน\_\_\_\_\_\_\_\_\_\_”** ควรเติมสำนวนใด

ก. น้ำท่วมทุ่ง

ข. น้ำท่วมบ้าน

ค. น้ำท่วมปาก

ง. เป่าสาก

1. ข้อใดมีความหมายใกล้เคียงกับสำนวน **“นกสองหัว”**

ก. ตีหลายหน้า ข. จับปลาสองมือ

ค. จับแพะชนแกะ ง. เหยียบเรือสองแคม

**อ่านบทอาขยานที่กำหนด แล้วตอบคำถามข้อ 49 - 50**

**ผู้รู้ดีเป็นผู้เจริญ**

มวลผู้ชูปรีชา เสาะวิทยาไม่ห่างเหิน

ผิดชอบกอบไม่เกิน รู้ดำเนินตามเหตุผล

ชื่อว่าปรีชาดี ผิดชอบมีพิจารณ์ยล

ผู้นั้นจักพลันดล พิพัฒน์พ้นจักพรรณนา

ควรเราผู้เยาว์วัย จงใฝ่ใจการศึกษา

อบรมบ่มวิทยา ปรุงปรีชาให้เชี่ยวชาญ

ขั้นนี้จักชี้ว่า มีปัญญาไม่สมฐาน

ต้องหัดดัดสันดาน กอบวิจารณ์ใช้ปัญญา

*พระยาอุปกิตศิลปสาร (นิ่ม กาญจนาชีวะ)*

1. ใครปฏิบัติตนตรงกับบทอาขยาน

ก. อ้วนช่วยสอนการบ้านให้เพื่อน

ข. นุชขยันอ่านหนังสือต่างๆ

ค. โอ๋ปรับปรุงนิสัยของตนเอง

ง. นิ้งทำบุญตักบาตรอยู่เสมอ

1. บทอาขยานนี้มีสาระสำคัญอย่างไร

ก. ควรยกย่องเชิดชูผู้ที่มีความรู้

ข. คนฉลาดย่อมสามารถคิดตัดสินเรื่องต่างๆ ได้ดี

ค. การแสวงหาวิชาความรู้ ทำให้เราเป็นคนมีความรับผิดชอบ

ง. การแสวงหาวิชาความรู้ ทำให้เรามีความรู้และเจริญก้าวหน้า